དེབ་འདིར་དམིགས་བསལ་གྱི་ཁྱད་ཆོས་གཞན་ཞིག་ཡོད་པ་ནི།མ་ཎི་ལྷ་པས།གཞུང་ས་དགའ་ལྡན་ཕོ་བྲང་མ་ཚད།ཀྲུང་དབྱང་སྲིད་གཞུང་བར་དུ་འགྲོ་དགོས་བྱུང་ཡང་འགྱོད་པ་མེད།ཅེས་དང་།དཔོན་ཞྭ་སྒྲ་འཆི་མེད་ཀྱིས།དུས་དེང་སང་བོད་ཁྲིམས་ནི་ཞིགརྒྱ་ཁྲིམས་ནི་དར་མ་ཐུབ།ཞེས་པས་མཚོན་སྐབས་དེར།བོད་བྱང་ཁུལ་དེར་རྒྱ་ནག་ཕྱོགས་ཀྱི་ཤུགས་རྐྱེན་ཡང་གང་འཚམ་ཡོད་པའི་ལོ་རྒྱུས་ཤིག་བསྟན་ཡོད་པ་འདི་འདྲ་དག་ལོ་རྒྱུས་ཞིབ་འཇུག་པ་དག་གིས་སྣང་མེད་བཞག་མི་རུང་བར་ཡང་ཡིན་པར་མཐོང་།དེ་བཞིན་དུ།བོད་ཀྱི་སྲོལ་རྒྱུན་གཏམ་དཔེ་དང་།གཏམ་དཔེའི་ཕྲེང་བ་སྤྱད་ནས་གྱོད་གང་ཞིག་ཐག་པར་བསྡམས་པ་ལྟ་བུར་བྱེད་ཅིང་།གནད་ཀྱི་འབབ་སོ་འཚོལ་བའི་རིམ་པ་དག་ལས་གཏམ་དཔེའི་རིག་གནས་འཚོལ་བསྡུ་དང་།བེད་སྤྱོད།ཉམས་ཞིབ་བྱེད་མཁན་དག་ལ་དེའི་ཕྱོགས་ཀྱི་གནད་འགག་མང་པོ་ཞིག་ཀྱང་ལེན་དུ་འདུག་པ་བཅས་ཀྱི་དེབ་ཅིག་རེད།